gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7804, del 13-06-2016 (2016/3885)

Notificació de la sentència dictada en el procediment de divorci contenciós número 1243/2014.
---------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3885


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1243/2014. [2016/3885]  
Judici: família. Divorci contenciós 001243/2014.  
Part demandant: Marta Asensio Gallardo.  
Part demandada: Jimmy Martínez Núñez.  
En el judici a què es fa referència s'ha dictat la resolució que, literalment, és com segueix:  
  
«Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat, per a portar a efecte la diligència de notificació de la Sentència número 315/2016, de data 26 de maig de 2016, a Jimmy Martínez Núñez.  
Dispositiva  
Estime la demanda interposada per Marta Asensio Gallardo, la representació de la qual exerceix la Generalitat Valenciana, contra Jimmy Martínez Núñez, i declare el divorci i la dissolució del matrimoni format per ambdós, amb tots els efectes que hi són inherents.  
  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
Diligència. L'estenc jo, la lletrada de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 27 de maig de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7724, del 19-02-2016 (2016/1117)

RESOLUCIÓ de 8 de febrer de 2016, del sotssecretari, per la qual se cita els interessats en el procediment ordinari número 2/000385/1276-LF, a comparéixer en la via jurisdiccional.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1117


Data del document
:   08-02-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de febrer de 2016, del sotssecretari, per la qual se cita els interessats en el procediment ordinari número 2/000385/4094-FX, a comparéixer en la via jurisdiccional. [2016/1117]  
El Tribunal Superior de Justícia de la Comunitat Valenciana, Sala Contenciosa Administrativa, Secció 2a, ha reclamat a esta conselleria l'expedient referit al procediment que es descriu:  
  
Recurrent: Luis Santamaría Ruiz (Diputat PP).  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu (procediment ordinari 2/000385/9533-UZ) interposat contra el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'administració de la Generalitat.  
Referència del tribunal: procediment ordinari número 2/000385/7391-BT.  
  
D'acord amb el que preveu l'article 49 de la Llei 29/1998, de 13 de juliol, reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció 2a.  
Es fa constar, no obstant això, que la Generalitat representada pels lletrats de l'Advocacia General de la Generalitat, compareix en este recurs en defensa del manteniment de l'acte recorregut.  
  
València, 8 de febrer de 2016.- El sotssecretari: Luis Felipe Martínez Martínez.
Diari Oficial de la Generalitat Valenciana


Sumari del DOGV 7770, del 28-04-2016 (2016/2797)

Notificació de la sentència dictada en el procediment ordinari número 354/2014.
-------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2797


Organisme emissor
:   Jutjat de Primera Instància Número 5 de Paterna

Tipus de document
:   Edicte

Notificació de la sentència dictada en el procediment ordinari número 354/2014. [2016/2797]  
María Amparo Pérez Conesa, secretària del Jutjat de Primera Instància número 5 de Paterna, faig saber que en aquest jutjat se segueixen actuacions de judici ordinari número 354/2014, instades per Pacto Empresa Trabajo Temporal ETT, SL, representada pel procurador Jorge Antonio Ibáñez Casarrubios, contra Frutalius Mediterránea 100 X 100, SA; en aquestes actuacions, en el dia d'avui, s'ha dictat resolució, per la qual s'ha disposat notificar la sentència dictada amb data 4 de març de 2015 a l'esmemntat demandat en parador ignorat.  
Es fa constar que, contra aquesta sentència, s'hi podrà interposar un recurs d'apel·lació davant d'aquest mateix jutjat, dins del termini de 20 dies.  
I perquè valga de notificació de sentència de forma legal al demandat rebel, Frutalius Mediterránea 100 X 100, SA, expedisc aquest edicte.  
  
  
Paterna, 28 de gener de 2016.- La secretària judicial: María Amparo Pérez Conesa.
Diari Oficial de la Generalitat Valenciana


Sumari del DOGV 7944, del 27-12-2016 (2016/10301)

Informació pública de la dissolució de la cooperativa.
------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10700


Organisme emissor
:   la Foto, COOP V.

Tipus de document
:   Anunci

Informació pública de la dissolució de la cooperativa. [2016/10176]  
Per acord de l'Assemblea General extraordinària i universal de La Foto, Cooperativa Valenciana, NIF V88156310, inscripció V-2668, assentament 1 (grup cooperatives treball associat), celebrada el 5 de desembre de 2016 al domicili social (46548 la Canyada-Paterna, carrer 18, número 37), per paralització d'activitat econòmica, s'ha procedit a la dissolució d'aquesta, amb cessament del Consell Rector, nomenament de tres socis liquidadors i inici de liquidació.  
  
Cosa que es comunica a tots els interessats als efectes de l'article 81.3 de la Llei de cooperatives valencianes.  
  
Paterna, 5 de desembre de 2016.- Els liquidadors: Juan Carlos Barberá Marcos, Emma Ferrer Torregrosa i Miguel Ángel Polo Aguado.
Diari Oficial de la Generalitat Valenciana


Sumari del DOGV 7911, del 07-11-2016 (2016/8311)

RESOLUCIÓ de 18 d'octubre de 2016, del Rectorat de la Universitat de València, per la qual nomena Carme Julià Gil funcionària de carrera de la Universitat de València, com a conseqüència d'un expedient de permuta.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8311


Data del document
:   18-10-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 18 d'octubre de 2016, del Rectorat de la Universitat de València, per la qual nomena Carme Julià Gil funcionària de carrera de la Universitat de València, com a conseqüència d'un expedient de permuta. [2016/8311]  
En virtut del procediment de permuta, i nomenada com a funcionària de carrera de la Universitat València, com a auxiliar tècnica de biblioteca, escala tècnica bàsica d'arxius i biblioteques, grup C1 de titulació, Carme Julià Gil, amb DNI 76032473G, per la Resolució d'aquest Rectorat de data 17 d'octubre de 2016 és procedent fer públic aquest nomenament.  
  
València, 18 d'octubre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7776, del 06-05-2016 (2016/2804)

Notificació de la sentència dictada en el procediment ordinari número 956/2013.
-------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2804


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 956/2013. [2016/2804]  
Procediment: procediment ordinari número 956/7690-HG.  
De: Banco Bilbao Vizcaya Argentaria.  
Procurador: Agustín Niarti Palazón.  
Contra: Kamlesh Prafulchandra Patel.  
  
Alejandro Martínez García, lletrat de l'Administració de Justícia del Jutjat de Primera Instància número 2 de Dénia (antic Mixt 3), faig saber que en aquest tribunal es tramita procediment ordinari, a instàncies de BBVA contra Kamlesh Prafulchandra Patel, en què s'ha dictat la resolució que, literalment, diu així:  
«1. Estime la demanda interposada per Banco Bilbao Vizcaya Argentaria, SA (BBVA), contra Kamlesh Prafulchandra Patel.  
2. Condemne Kamlesh Prafulchandra Patel a abonar a l'actora la quantitat de 23.929,05 euros (vint-i-tres mil nou-cents vint-i-nou euros amb cinc cèntims), més els interessos remuneratoris pactats reportats pel capital des del tancament, el dia 19 de febrer de 2011.  
3. És procedent l'expressa imposició de les costes causades en aquesta instància a la part demandada.»  
  
I atés que Kamlesh Prafulchandra Patel es troba en parador desconegut, perquè li valga de notificació de forma deguda, estenc i firme aquest edicte.  
  
Dénia, 7 d'abril de 2016.- El lletrat de l'Administració de Justícia: Alejandro Martínez García.
Diari Oficial de la Generalitat Valenciana


Sumari del DOGV 7826, del 12-07-2016 (2016/4934)

Notificació de la sentncia dictada en el judici verbal número 721/2015.
-----------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4934


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentncia dictada en el judici verbal número 721/2015. [2016/4934]  
Procediment: judici verbal 000721/6012-TZ.  
De: José Miguel Quiles Llavata.  
Procuradora: Begoña Camps Sáez.  
Contra: Iyobor Hillary Ekhator.  
  
En aquest procediment de judici verbal, seguit a instàncies de José Miguel Quiles Llavata contra Iyobor Hillary Ekhator, s'ha dictat la sentència que, literalment, diu així:  
  
«Sentència número 000201/2016  
Jutge que la dicta: Juan Francisco Mejías Gómez.  
Lloc: València.  
Data: 7 de març de 2016.  
Part demandant: José Miguel Quiles Llavata.  
Advocat: Guillermo Llago Navarro.  
Procuradora: Begoña Camps Sáez.  
Part demandada: Iyobor Hillary Ekhator (rebel·lia).  
Objecte del judici: reclamació d'una quantitat.  
Estime la demanda formulada per la procuradora la senyora Camps Sáez, en nom i representació de José Miguel Quiles Llavata, i condemne Iyobor Hillary Ekhator al pagament de 1.480 euros, més les costes processals.  
Mode d'impugnació: no s'hi pot interposar cap recurs.»  
  
I atés que el demandat, Iyobor Hillary Ekhator, es troba en parador desconegut, expedisc aquest edicte a fi que li valga de notificació de forma deguda.  
  
València, 29 de març de 2016.- El lletrat de l'Administració de Justícia: Ángel Martínez Lozano.
Diari Oficial de la Generalitat Valenciana


Sumari del DOGV 7829, del 15-07-2016 (2016/5343)

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Agronòmica.
---------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5343


Data del document
:   28-06-2016

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * centre d'ensenyament

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Agronòmica. [2016/5343]  
Advertit un error en el text tramès de la Resolució de 20 de maig de 2015, de la Universitat Politècnica de València, per la qual es publica el pla d'estudis del Màster Universitari en Enginyeria Agronòmica, publicat en el BOE número 143, de 16 de juny de 2015, es transcriu a continuació l'oportuna rectificació:  
  
En la pàgina 50210, al final del tercer paràgraf on diu:  
«obtenció del títol oficial de Màster Universitari en Enginyeria Agronòmica per la Universitat Politècnica de València»;  
  
Ha de dir:  
«obtenció del títol oficial de Màster Universitari en Enginyeria Agronòmica per la Universitat Politècnica de València el qual habilita per a l'exercici de la professió d'Enginyer Agrònom en haver sigut verificat segons el que disposa l'Ordre CIN/325/2009, de 9 de febrer, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'Enginyer Agrònom».  
  
València, 28 de juny de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7701, del 20-01-2016 (2016/119)

Informació pública del depòsit dels estatuts de l'entitat empresarial denominada Associació per a la Distribució i Comerç del Moble i Hàbitat de la Comunitat Valenciana-Comerç Moble.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/119


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del depòsit dels estatuts de l'entitat empresarial denominada Associació per a la Distribució i Comerç del Moble i Hàbitat de la Comunitat Valenciana-Comerç Moble. [2016/119]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos aquesta, es fa públic que han sigut depositats en aquesta oficina, adscrita a la Direcció General de Treball i Benestar Laboral, l'acta de constitució i els estatuts de l'entitat denominada Associació per a la Distribució i Comerç del Moble i Hàbitat de la Comunitat Valenciana-Comerç Moble, l'àmbit territorial de la qual s'estén al conjunt de la Comunitat Valenciana i el professional comprén els empresaris que es dediquen a la venda o comercialització d'articles relacionats amb les arts decoratives en general.  
Consten com a firmants de l'acta de constitució: José Gómez Gómez, Abelardo Olmeda Ortega, Javier Lara Ferrando, Juan Antonio de la Fuente García, Sergi Puchalt Massó, Cèsar Serra Bañó i Ligia Rodrigo Carreras.  
  
València, 30 de novembre de 2015. L'encarregada de l'Oficina de Depòsit d'Estatuts d'Organitzacions Professionals: M.ª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7772, del 02-05-2016 (2016/2491)

Notificació de la sentència dictada en el judici verbal número 529/2014.
------------------------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2491


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 529/2014. [2016/2491]  
Procediment: judici verbal número 529/2014.  
Demandant: Vicente Fermín Gonzálvez Candela.  
Procuradora: Rosario Mateu García.  
Demandat: Adrián Fernández Vázquez.  
Antonio Salar Andreu, lletrat de l'Administració de Justícia amb destinació al Jutjat de Primera Instància número [...] d'Elx, mitjançant aquest edicte, faig saber que en aquest jutjat es tramiten actuacions de judici verbal registrades amb el número 529/2014, seguides a instàncies de Vicente Fermín González Candela, representat per la procuradora la senyora Mateu García, contra Adrián Fernández Vázquez, en les quals s'ha disposat, mitjançant la diligència d'ordenació dictada en el dia d'avui, notificar a l'esmentat demandat la sentència dictada en l'esmentat procediment, la dispositiva de la qual és com segueix:  
  
«Dispositiva  
Estime la demanda presentada per Rosario Mateu García, en nom i representació de Vicente Fermín Gonzálvez Candela, contra Adrián Fernández Vázquez, i condemne Adrián Fernández Vázquez a pagar a Vicente Fermín Gonzálvez Candela la quantitat de dos mil quatre-cents euros (2.400 €).  
Amb imposició de costes a la part demandada.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs, de conformitat amb l'article 455.1 de la Llei d'Enjudiciament Civil, en la redacció que en fa la Llei 37/2011, de 10 d'octubre, de mesures d'agilització processal, la qual estableix que ?les sentències dictades en qualsevol classe de judici, les actuacions definitives i aquelles altres que la llei expressament indique, seran apel·lables, a excepció de les sentències dictades en els judicis verbals per raó de la quantia quan aquesta no supere els 3.000 euros?.»  
  
I perquè valga de notificació al demandat, Adrián Fernández Vázquez, en parador ignorat, expedisc i firme aquest edicte.  
  
Elx, 19 d'octubre de 2015.- El lletrat de l'Administració de Justícia: Antonio Salar Andreu.
Diari Oficial de la Generalitat Valenciana


Sumari del DOGV 7769, del 27-04-2016 (2016/2660)

Informació pública del projecte de modificació puntual número 10 del pla general d'ordenació urbana de Rocafort.
----------------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2660


Data del document
:   07-04-2016

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informació pública del projecte de modificació puntual número 10 del pla general d'ordenació urbana de Rocafort.  
 [2016/2660]  
L'Ajuntament de Rocafort, en sessió del Ple celebrat el dia 31 de març de 2016, va acordar aprovar inicialment, als efectes de la seua exposició al públic, el projecte de modificació puntual número 10 del pla general d'ordenació urbana de Rocafort, relativa al límit que estableix la normativa municipal per a l'exercici de l'activitat d'ús residencial col·lectiu i hostaleria (allotjament), quant al nombre d'habitacions i superfície total edificada.  
Se sotmet l'esmentada modificació puntual al tràmit d'informació pública previst en l'article 57 de la Llei 5/2014, de 25 juliol, d'ordenació del territori, urbanisme i paisatge, de la Comunitat Valenciana. La informació pública es durà a terme per un període de 45 dies, per mitjà de la publicació del corresponent anunci en el Diari Oficial de la Comunitat Valenciana i en premsa escrita d'àmplia difusió, així com al tauler d'anuncis municipal. Durant aquest termini estarà a disposició dels interessats l'expedient administratiu tramitat amb còpia diligenciada del projecte a aquest efecte perquè puga ser examinat en les oficines municipals, en horari d'atenció al públic, de dilluns a divendres, de 09.00 a 14.00 hores. En aquest termini, els interessats podran formular les al·legacions que estimen convenients.  
Durant el termini indicat, qualsevol interessat podrà examinar-lo a les dependències municipals, així com en l'adreça electrònica www.rocafort.es perquè es formulen les al·legacions que s'estimen pertinents.  
   
Cosa que es publica als efectes de l'article 57.1.a, en relació amb l'article 53.2, de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
   
  
Rocafort, 7 d'abril de 2016.- L'alcaldessa: Amparo Sampedro Alemany.
Diari Oficial de la Generalitat Valenciana


Sumari del DOGV 7907, del 31-10-2016 (2016/8589)

CORRECCIÓ d'errades de la Resolució de 14 d'octubre de 2016, del president del Consell General, de delegació de competències en matèria de contractació.
--------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8589


Data del document
:   31-10-2016

Organisme emissor
:   Institut Valencià de Finances

Tipus de document
:   Correcció d'errades

Correcció d'errades

CORRECCIÓ d'errades de la Resolució de 14 d'octubre de 2016, del president del Consell General, de delegació de competències en matèria de contractació. [2016/8589]  
  
S'ha advertit una errada en la publicació de la disposició esmentada (DOGV 7906, 28.10.2016), que s'esmena tot seguit:  
  
En la versió en castellà, on diu:  
«b) El ejercicio de todas las facultades ordinarias en materia de contratación de bienes y servicios, hasta la fase previa a la adjudicación, para los contratos cuyo importe supere los límites establecidos para los como menores cualificados de acuerdo con lo establecido en las instrucciones internas de contratación del Instituto Valenciano de Finanzas.  
  
Ha de dir:  
«b) El ejercicio de todas las facultades ordinarias en materia de contratación de bienes y servicios, hasta la fase previa a la adjudicación, para los contratos cuyo importe supere los límites establecidos para los como menores de acuerdo con lo establecido en las instrucciones internas de contratación del Instituto Valenciano de Finanzas.